Here is a page extracted from Wikipedia that may contain CSS, HTML, and a lot of unformatted text.

Title: Inundación
Content: Una inundación ye seguntes a directiva d'a UE como una cubierta temporal d'augua d'una superficie que por un regular no ye cubierta por l'augua. A sobén se producen por o desbordamiento d'una extensión d'augua marina u continental que aumenta de volumen y livel sumerchindo o terreno, pero tamién se producen inundacions rapidas on no bi heba una extensión d'augua simplament por fuertes plevias.

Encara que as inundacions han estato comuns d'entre historia, bel cientifico asegura que recientment s'han incrementato, primero a causa d'a modificación d'o curso normal de ríos y torrents, por as actividaz urbanisticas humanas (ciudatz y carreteras), y, segundo por o cambio climatico.

As inundacions pueden producir-se en as marguins d'os cauces d'auguas continentals y en as costas. As inundacions dentro de cauces d'auguas continentals se dicen "creixidas" u "aguaduitos", y s'han de diferenciar diferents tipos de creixidas seguntes sigan en ríos (riadas), barrancos (barrancadas), garonas (garonadas), ecetra. Os mayencos tamién pueden producir inundacions. Una inundación rapida se diz "flash flood", y as barrancadas en fan part.

Referencias

Se veiga tamién 
 Creixida.
 Flash flood.
 Trachedia d'o Camping de Biescas.

Vinclos externos 

Meteorolochía
Risgos cheolochicos
Inundacions
Desastres naturals